અગાઉ તંત્ર દ્વારા ત્રણ ઝોનના બોડકદેવ, જૂના વાડજ અને વસ્ત્રાલ એમ ત્રણ વોર્ડમાં પ્રથમ પ૦૦૦ રહેણાક યુનિટમાં સ્વચ્છતા જન મોડેલનો પાઇલટ પ્રોજેક્ટ શરૂ કરાયો હતો, જે ગત ફેબ્રુઆરીથી વધુ ત્રણ વોર્ડમાં અમલમાં મુકાયો છે. આ યોજના હેઠળ દરેક રહેણાક યુનિટદીઠ કોર્પોરેશન દ્વારા ૧૦ લિટરની સાઇઝનાં બે ડસ્ટ‌િબન વિનામૂલ્યે અપાય છે, જેમાં લીલા રંગનું ડસ્ટ‌િબન ભીના કચરા માટે તો વાદળી રંગનું ડસ્ટ‌િબન સૂકા કચરા માટે ઉપયોગમાં લેવાતું હોય છે. પ્રતિ ડસ્ટ‌િબન રૂ.૧પર લેખે નવા ત્રણ વોર્ડમાં જ મ્યુનિ. તિજોરીમાંથી રૂ.૪પ.૬૦ લાખ ખર્ચાશે. આ તમામ ખર્ચ સ્વચ્છ ભારત મિશન હેઠળના બજેટમાંથી કરાશે.